 Kumiswe ukusebenza kwamabhasi ngesiteleka sabashayeli News24Kumiswe ukusebenza kwamabhasi ngesiteleka sabashayeliEPitoli - Abagibeli bamabhasi ePitoli basale dengwane ngenxa yesiteleka sabashayeli bamabhasi, kubika iThe Citizen.Lesi siteleka seqale ngenxa yokungaboni ngasolinye phakathi kwabashayeli nabaphathi beTshwane Bus Services TBS ngamahora okusebenza.Abashayeli abangamalungu enyunyana iSouth African Municipal Workers Union, bashaye phansi ngonyawo benqaba ukungena emsebenzini emini baphinde bavala wonke amasango asedepho ukuba kungabibikho mabhasi azophuma.OLUNYE UDABA:Uzovela obhekene nelokubulala wesimame owatholakala ebhuthiniAbashayeli bamabhasi baqhubekile nesiteleka sabo ngoLwesine begadwe ngamaphoyisa kaMasipala waseTshwane.Okhulumela uMasipala waseTshwane, uSelby Bokaba, uthe bacela ukwazisa abagibeli ukuba kumisiwe ukusebenza kwamabhasi.Abasebenzi bethu abangamalungu enyunyana i-Independent Municipal and Allied Trade Union baveze ukuthi bazimisele ukusebenza. Kodwa-ke ngeke babeke impilo yabo engcupheni ngokushayela amabhasi isimo sinje, kusho uBokaba. 